[{"text_idx": "#000001", "text": "Yn 1982 ganwyd bachgen bach i Mam a Dad, Owain Rhun Llwyd. Pan oedd yn 4 mis oed, cafodd ddiagnosis o gyflwr ag achosodd niwed difrifol i\u2019w ymennydd. O ganlyniad i hyn, nid oedd yn gallu siarad na chyfleu ei emosiynau. Roedd ei fywyd yn mynd i fod yn fyr. Bu farw ychydig cyn ei ben-blwydd yn 4 oed. Yn ystod blynyddoedd olaf bywyd Owain treuliodd ef a fy rhieni lawer o amser yn hosbis plant Helen House."}, {"text_idx": "#000002", "text": "Mae hosbisau plant yn helpu i edrych ar o\u0302l plant ag oedolion ifanc, gan sicrhau bod cyfnod olaf eu bywydau yn rhai hwyliog gyda chymaint o lawenydd a\u0302 phosibl. Helen House oedd yr hosbis plant cyntaf yn y byd. Mae gan mam a dad lawer o atgofion melys yn yr hosbis ac fe helpwyd i ddod o hyd i bositifrwydd yng nghyfnod tywyll eu bywydau."}, {"text_idx": "#000004", "text": "Nid oedd hosbis i blant yng Nghymru ar y pryd; bu\u2019n rhaid i fy Mam, Dad ac Owain deithio oriau i hosbis Helen House yn Rhydychen, Lloegr. Rwy'n hapus i wybod bod dau hosbis i blant bellach yng Nghymru."}, {"text_idx": "#000006", "text": "Ty\u0302 Hafan yw un o\u2019r prif elusennau gofal lliniarol pediatrig yn y Deyrnas Unedig, ac mae\u2019n cynnig gofal i blant a chymorth i\u2019w teuluoedd, drwy Gymru gyfan. Maent yn cynnig cysur, gofal a chymorth i blant a phobl ifanc sy\u2019n byw bywydau byr, a\u2019u teuluoedd. Maent yn gwneud hyn yn yr hosbis, yn y gymuned ac yn y cartref, fel bod modd iddynt wneud y gorau o\u2019r amser sydd ganddynt ar o\u0302l gyda\u2019i gilydd. Mae eu help amhrisiadwy wedi cefnogi dros 850 o deuluoedd ers iddynt agor yn 1999."}]